**Rimski statut Međunarodnog krivičnog suda** (ili **Rimski statut**) je međunarodni ugovor kojim je stvoren Međunarodni krivični sud (MKS).

Statut određuje jurisdikciju, strukturu i funkcije suda, i određuje da će stupiti na snagu 60 dana pošto ga ratifikuje 60 zemalja. Potpisivanje je otpočelo 17. jula 1998. goidne, a Statut je stupio na snagu 1. jula 2002. godine pošto je šezdeseti instrument ratifikacije dostavljen generalnom sekretaru UN 11. aprila 2002. godine, kada je to simultano učinilo 10 zemalja. Svaki učinilac krivičnog dela iz nadležnosti ovog suda podložan je krivičnom gonjenju od strane ovog suda posle ovog datuma. Zaključno sa novembrom 2006. godine 104 države su ratifikovale Statut.

Pošto je ugovor ustanovio međunarodni sud, naziva se statutom (što je drugačije značenje od onoga koje statut ima u anglosaksonskom pravu). 

Statut sudu stavlja u nadležnost tri krivična dela: genocid, zločine protiv čovečnosti i ratne zločine.
Član 6. Statuta daje definiciju genocida, spisak zločina protiv čovečnosti nalazi se u članu 7. a detaljan spisak ratnih zločina u članu 8. Statut predviđa da će sud biti nadležan i za zločine protiv mira, ali tek pošto definicija agresije bude usvojena i naknadno dodata Statutu.
Prema saopštenju suda, Skupština zemalja članica MKS će možda usvojiti tu definiciju na konferenciji zakazanoj za 2009. godinu.

Narodna republika Kina, Irak, Izrael, Libija, Katar, SAD i Jemen glasale su protiv Rimskog statuta 1998. godine. Izrael, SAD i Jemen potpisali su Statut na kraju 2000. godine. Međutim, administracija Džordža Buša obavestila je Ujedinjene nacije da SAD neće sebe smatrati članicom suda i da ne smatraju da imaju pravne obaveze zbog svog potpisa, što se uobičajeno tumači kao povlačenje potpisa od strane SAD, iako to izričito nije rečeno. Zvaničan razlog SAD za ovakav postupak je "strah od ispolitizovanih postupaka kojima bi mogli biti izloženi njihovi vojnici". Ujedinjene nacije nisu sklonile SAD sa liste potpisnica.

Vidi još
--------

* Komandna odgovornost
* Međunarodni krivični sud
* Države potpisnice Rimskog statuta

Spoljašnje veze
---------------

* Zvanični sajt (engleski)

Fusnote
-------

1. ↑  ICC list of signatories
2. ↑  Part 2. Jurisdiction, admissibility and applicable law: Article 5 Crimes within the jurisdiction of the Court, Paragraph 2
3. ↑  Page 4: Jurisdiction of the ICC: Section: The Crime of Aggression (pdf)
4. ↑  „United States Defends Position on International Criminal Court". Arhivirano iz originala na datum 2006-09-19. Pristupljeno 20. 09. 2006.
5. ↑  Consult almost any news article at the time; see also  Arhivirano 2006-11-30 na Wayback Machine-u  Arhivirano 2007-03-11 na Wayback Machine-u  Arhivirano 2007-01-23 na Wayback Machine-u  Arhivirano 2007-01-23 na Wayback Machine-u
6. ↑  UN Signature list - contains official US communication concerning 'withdrawal' of signature

  


| * p
* r
* u
Međunarodno krivično pravo |
| --- |
| Izvori | 
* Međunarodno običajno pravo
* Peremptorna norma
* Haške konvencije
* Ženevske konvencije
* Nirnberška povelja
* Nirnberška načela
* Povelja Ujedinjenih nacija
* Konvencija o genocidu
* Konvencija protiv torture
* Rimski statut

 |
| Zločini protivmeđunarodnog prava | 
* Zločin protiv čovječnosti
* Zločin protiv mira
* Zločin apartheida
* Genocid
* Piratstvo
* Trgovanje robljem
* Ratni zločin
* Zločin agresije

 |
| Međunarodni sudovi(po datumu osnivanja) | 
* Međunarodni vojni sud (Nirnberški proces)
* Međunarodni vojni sud za Daleki Istok
* Međunarodni krivični sud za bivšu Jugoslaviju
* Međunarodni krivični sud za Ruandu
* Specijalni sud za Sijera Leone
* Međunarodni krivični sud
* Izvanredna sudska vijeća pri kambodžanskim sudovima
* Posebna sudska vijeća pri Okružnom sudu u Diliju
* Specijalni sud za Libanon
* Mehanizam za međunarodne krivične sudove

 |
| Historija | 
* Spisak ratnih zločina
* Spisak osuđenih ratnih zločinaca
* Suđenja za ratne zločine u Leipzigu

 |
| Povezani koncepti | 
* Zapovjedna odgovornost
* Djelovanje po naređenju
* Udruženi zločinački pothvat
* Ratno pravo
* Univerzalna jurisdikcija

 |